โดนสุนัขกัดเป็นครั้งแรก ให้ฉีดวัคซีนบาดทะยักด้วย 3 เข็ม ฉีดเข็มแรก ตรงกำหนดไปแล้วค่ะ รบกวนสอบถามคุณดังนี้ค่ะ1. เข็มที่ 2 (ครบ 1 เดือน) นัดฉีด 18 สค ถ้าสะดวกไปฉีด 19 สค เลื่อนไปแค่ 1 วัน จะมีผลอะไรไหมคะ2. เข็มที่ 3 (ครบ 6 เดือน) คลาดเคลื่อนออกไปได้ไม่เกินกี่วันคะขอขอบล่วงหน้ามากๆค่ะ
สวัสดีค่ะ การรับวัคซีนบาดทะยักกรณีถูกสัตว์กัดนั้น จะมีการรับ 2 แบบ คือรับแบบครบทั้งคอร์ส หรือรับแบบกระตุ้นกรณีเคยฉีดมาแล้วแต่เกิน 5-10 ปี ขึ้นกับชนิดของแผลโดยถ้าไม่แน่ใจประวัติวัคซีน หรือไม่เคยฉีดวัคซีนมาเลย แพทย์จะแนะนำให้ฉีด 3 เข็ม ที่วันนี้ อีก 1 เดือน และอีก 6 เดือน ควรไปฉีดให้ครบเพื่อให้ได้ประสิทธิภาพของวัคซีนการฉีดวัคซีนบาดทะยัก ไม่จำเป็นต้องฉีดให้ตรงวันเป๊ะๆก็ได้ แต่ก็ไม่ควรคลาดเคลื่อนมากจนเกินไป ในเข็มที่ 2 คลาดเคลื่อนไป 1 วันได้ และในเข็มที่ 3 ถ้าจะคลาดเคลื่อนก็แนะนำไม่ควรเกิน 1 สัปดาห์ และแจ้งให้แพทย์หรือสถานพยาบาลที่ไปฉีดอยู่ทราบด้วยค่ะ